Diari Oficial de la Generalitat Valenciana


Sumari del DOGV 8100, del 07-08-2017 (2017/7278)

RESOLUCIÓ de 2 d'agost de 2017, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2017 subvencions destinades a les entitats locals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7278


Data del document
:   02-08-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 2 d'agost de 2017, de la Conselleria de Transparència, Responsabilitat Social, Participació i Cooperació, per la qual es concedeixen per a l'any 2017 subvencions destinades a les entitats locals de la Comunitat Valenciana. [2017/7278]  
Per mitjà de l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, s'aprovaren les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016).  
Per mitjà de la Resolució de 6 de març de 2017, de la Conselleria de Transparència, Responsabilitat Social, Participació i Cooperació, per la qual es convoquen per a l'any 2017, subvencions destinades a les entitats locals (ajuntaments, mancomunitats i altres fórmules associatives d'entitats locals) de la Comunitat Valenciana, per al foment de la participació ciutadana, la transparència i l'accés a la informació pública (DOGV 7996, 09.03.2017).  
S'han presentat a la convocatòria 244 sol·licituds de subvenció, 143 sol·licituds corresponents a la modalitat 1, 140 sol·licituds a la modalitat 2, 42 sol·licituds han optat a la modalitat 1 i 2 conjuntament, i 2 sol·licituds es van desistir, una de la sol·licitud (modalitat 1) i l'altra que havia optat a les dues modalitats va desistir de la modalitat 2. A més s'ha apreciat motiu d'exclusió en quatre casos, per no tindre la condició d'entitat local.  
Vist l'informe de l'òrgan instructor, pel qual s'informa que les entitats locals beneficiàries de les referides subvencions, complixen tots els requisits necessaris per a accedir a les ajudes establides en la convocatòria.  
Vist que la Comissió Avaluadora en la seua reunió de 10 de juliol, ha aprovat l'informe en què es concreta el resultat de l'avaluació de les sol·licituds d'acord amb l'article 164.f) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, subscrit per la presidenta de la Comissió Avaluadora en data 24 de juliol de 2017.  
Per això i fent ús de les facultats que confereix l'article 9 i 10 de l'Ordre 4/2016, així com el resolc desé de la Resolució de 6 de març de 2017, i de conformitat amb el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, LHPG), i en virtut de la proposta de resolució de la Comissió Avaluadora de data 24 de juliol de 2017, resolc:  
  
  
Primer  
Concedir una subvenció a les entitats que s'esmenten en l'annex I de la present resolució per un import global de 250.000 euros (dos-cents cinquanta mil euros), amb càrrec a l'aplicació pressupostària 76.31.17.201.78.8, línia S7311000, dels Pressupostos de la Generalitat per a l'exercici 2017.  
En el citat annex es detalla l'import assignat a cada una de les entitats que han superat els 50 punts, atenent a l'ordre de puntuació i fins a l'esgotament dels fons establits en la convocatòria per a cada una de les dos categories en què s'ha dividit la subvenció, a saber, modalitat 1, d'una banda, i modalitat 2, per una altra.  
L'import global màxim establit en el resolc tercer de la Resolució de 6 de març de 2017, per a finançar aquestes subvencions, es distribuirà destinant un 50 % a cada una de les modalitats. En el cas que la quantia econòmica destinada a cada un dels dos grups d'entitats esmentades anteriorment no s'esgotara en la seua totalitat, el sobrant podrà ser aplicat a les sol·licituds de l'altre grup. En virtut d'això i vist que l'import de la convocatòria ascendeix a 250.000 euros, a cada una de les dos modalitats els correspondrà un import total 125.000 euros.  
En relació a la modalitat 1 i una vegada assignats els imports de les subvencions a les sol·licituds que han superat la puntuació de 50 punts, per ordre de puntuació de major a menor, hi ha un romanent de crèdit per aplicar de 3.570,90 euros. Considerant que seguint l'ordre de puntuacions, hi ha un empat (74,01 punts) entre les sol·licituds de l'Ajuntament de Sagra (22/139/17) i l'Ajuntament del Verger (22/209/17), i que no és possible desfer l'empat amb els criteris de desempat establits en el resolc huité de la Resolució de 6 de març de 2017, atés que ambdues sol·licituds han obtingut la mateixa puntuació en tots ells, es resol, de conformitat amb la proposta de la Comissió Avaluadora, que el romanent de crèdit que resta per assignar es distribuïsca al 50 % entre ambdós entitats, de manera que la subvenció concedida a cada una d'elles ascendirà a 1.785,45 euros.  
  
  
Segon  
Qualsevol sol·licitant podrà renunciar a la subvenció concedida amb anterioritat al lliurament dels fons, de manera expressa i per qualsevol mitjà que permeta la seua constància.  
De conformitat amb el que estableix l'art. 27 de la Llei 38/2003, de 17 de novembre, General de Subvencions (d'ara en avant LGS), i vist que per la falta de disponibilitat de fons, la subvenció concedida és inferior a la subvenció sol·licitada en els expedients que a continuació s'indiquen, aquestes entitats podran reformular el projecte per a adaptar les activitats per a les que se li ha concedit l'ajuda, a l'import realment concedit.  
- Modalitat 1: expedient 22/139/17 € Ajuntament de Sagra  
- Modalitat 1: expedient 22/209/17 € Ajuntament del Verger  
- Modalitat 2: expedient 22/151/17 € Ajuntament de Godella  
L'òrgan instructor requerirà a les entitats perquè en el termini de 10 dies hàbils reformulen el projecte presentat.  
  
Tercer  
En l'annex II s'assenyalen aquelles entitats els quals projectes han superat els 50 punts i que no han obtingut subvenció per haver-se esgotat els fons establits en la convocatòria.  
En el cas d'aquelles sol·licituds que han obtingut una mateixa puntuació, per a la seua ordenació en el llistat s'ha considerat primer a l'entitat que haja obtingut la major puntuació, d'acord amb allò que s'ha assenyalat en el resolc octau de la Resolució de 6 de març de 2017.  
En el cas que es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se en primer lloc, sense necessitat de nova convocatòria, a les entitats esmentades en el resolc segon de la present resolució que hagen obtingut una subvenció inferior a la sol·licitada i no haja presentat reformulació del projecte en el termini concedit a aquest efecte. El crèdit aplicat completarà la subvenció inicialment concedida fins a aconseguir l'import de la subvenció sol·licitada per l'entitat. En el cas que aquestes entitats hagen presentat reformulació, el crèdit s'aplicarà a l'entitat sol·licitant següent per ordre de puntuació que no haja obtingut subvenció, de conformitat amb el llistat de l'annex II.  
Considerant que en aquest llistat hi ha un empat en la puntuació obtinguda per l'Ajuntament de Sanet y Negrals (22/137/17) i l'Ajuntament de Tormos (22/140/17), i que no és possible desfer l'empat amb els criteris establits en el resolc huité de la Resolució de 6 de març de 2017, atés que ambdues sol·licituds han obtingut la mateixa puntuació en tots ells, es resol, de conformitat amb la proposta de la Comissió d'Avaluadora, que en el cas d'existència de crèdit i correspondre'ls per l'ordre establit en l'annex II, accedir al dit crèdit, aquest es distribuïsca al 50 % entre ambdues entitats.  
  
Quart  
De conformitat amb la valoració efectuada, es denega la subvenció a les entitats que es relacionen en l'annex III, per no haver aconseguit la puntuació mínima de 50 punts, de conformitat amb el que disposa el resolc seté de la Resolució de 6 de març de 2017.  
  
Cinqué  
Les entitats locals que s'indiquen a continuació han quedat excloses, pels motius que a continuació es detallen, per la qual cosa no han pogut ser avaluades.  
Sisé  
El pagament de les subvencions, es realitzarà en pagament únic, després de la justificació de la despesa realitzada, per mitjà de transferència bancària al compte designada per l'entitat beneficiària en la seua sol·licitud.  
El termini màxim per a la presentació de la justificació de la subvenció finalitzarà el 31 d'octubre de 2017.  
  
Seté  
1. Per a efectuar el pagament les entitats beneficiàries de la subvenció hauran d'ajustar-se als requisits i formes d'acreditació establits en els articles 30 i 31 de la LGS, així com en l'article 169 de la LHPG, caldrà presentar un compte justificatiu simplificat, de conformitat amb l'article 75 del RLGS, que contindrà la documentació detallada en el resolc dotzé de la Resolució de 6 de març de 2017.  
2. La justificació anirà dirigida a la Direcció General de Transparència i Participació (passeig de l'Albereda, núm. 16, 46523 València), i haurà de presentar-se fins al 31 d'octubre de 2017 inclusivament, a l'efecte de poder lliurar-se les quantitats corresponents. També podrà presentar-se en els llocs previstos en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques (d'ara en avant LPACAP). Els justificants hauran de correspondre's amb la quantitat concedida en la resolució de subvenció.  
3. Es reduirà proporcionalment la subvenció en cas que la justificació de les despeses realitzades no abaste la quantia atorgada així com quan havent-se subvencionat una part del cost total de l'activitat, no es justifique l'import total de la despesa que suposa el desenvolupament d'aqueixa activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'interessat.  
  
Huité  
Es realitzarà la comprovació material de l'efectiva realització de l'activitat subvencionada, per mitjà d'un control administratiu, sobre una mostra aleatòria corresponent al 20 % dels projectes concedits.  
  
Contra el que disposa la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 123 i 124 de la LPACAP, o bé recurs contenciós-administratiu davant de la Sala Contenciosa-administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 2 d'agost de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.